 Generate an article for the following headline: Girl Child Day 2022: Inú mi dùn pé ọmọ obinrin nìkan ni mo bi -Tawakalitu Olawale : Oní ni ayájọ ọjọ ọmọbinrin lágbàyé. Lọdun 2019 ayajọ naa gẹgẹ bi a ṣe royin rẹ tí àkọle rẹ jẹ Ijígìrì ọmọbinrin: kò ni àkọsílẹ kò sì ṣeé dádúró. Bí gbogbo aye ṣe ń se ayájọ ọjọ yìí, BBC Yoruba fi ọrọ wá Abileko Tawakalitu Olawale to bi kikida ọmọ obinrin nikan lẹnu wò láti le mọ ìrírí rẹ. Eyí wáye nítori àsa to wọpọ ààrin àwọn Yoruba pé ọmọ ọkunrin ṣe koko nínú ébi. Abilekọ Olawale, nínú ọrọ rẹ ni pé bíbí ọmọbinrin nikan jẹ ìdùnú òhun lójoojúmọ nítori  ìwuri ni wọn jẹ àti pé kò si nkan ti ọkunrin ń ṣe ti obinrin wọn o lé ṣe. Ó wá rọ àwọn obinrin lọmọde àti lágbà níyànju láti maa gbárùkù ti obinrin ẹgbẹ wọn ní gbogbo igba. Nínú ọrọ tìrẹ, asoju ilé iṣẹ to n pese iranlọwọ ṣugbọn ti kìí ṣe ti ìjọba, Women Consortium of Nigeria, Morenike Omaiboje naa gboriyin fun awọn ọmọ obinrin. Morenike sàlàyé pé Orílẹ-ede Naijiria ti kọja pe a fẹ ki obinrin di aya ààrẹ tàbi aya gomina nikan, sùgbọn kì àwọn gan an jẹ aarẹ tabi gomina funra wọn. Bo tilẹ jẹ pé àwọn ọkunrin o fẹ gba èyi síbẹ o ni o pọndandan nítori àwọn orilẹ-èdè àgbáye toku ti kúrò ni ipele yìi. Morenike ni asiko ti to ki awọn ọmọ obinrin wa mọ pe ko si ipo ti wọn ko lee de laye wọn ati pe ko si iṣẹ ti wọn ko le ṣe. 